234 



parvis ved Bladenes Grund. Bladene er paa Undersiden graaagtigt 

 dunhaarede og Blomsterne rosenrøde; de fremkommer tidligt, alle- 

 rede i Maj — Juni. De højrøde Hyben (Fig. 2) er kuglerunde og 

 har oprette Bægerblade. Disse Bægerblade er i Modsætning til 

 Bægerbladene hos de tre foregaaende Arter hele (ikke fligede). 

 Maj-Rose dyrkes i Havernes Busketter og er derfra forvildet paa 

 flere Steder i Danmark. I Norge, hvor den gaar længere mod 

 Nord end nogen anden vild Rose (lige til Finmarken), er den 

 utvivlsomt vildtvoksende; den findes mest i de østlige Dele af 

 Landet. 



Tav. 293. Fig. 1. Stykke af et Langskud med blomstrende Kortskud, 

 Fig. 2. Hyben. Fig. 3. Stykke af et Langskud med Torne. 



294. Klit-Rose, Rosa pimpinellifolia L. 

 IsL Pyrnir6s. 



Fra alle de foregaaende Arter adskiller Klit-Rosen sig ved 

 de meget mindre og tillige talrigere Smaablade, de hvide eller gul- 

 lige Kronblade og de mørkerøde eller næsten sorterøde Hyben 

 (Fig. 2). Den er tillige en bred, lav Busk, der formerer sig vege- 

 tativt ved lange Udløbere og Rodskud. 



Klit-Rosen er ret hyppig i Klitterne paa Jyllands Vestkyst 

 og vokser langs Kysten af Norge indtil Bergen; den hører til de 

 atlantiske Planter (S. 188). I Island er den funden paa et Par 

 Steder. Den dyrkes i Haver; Formerne af denne Rose med fyldte 

 Blomster trives i mere barsk Klima end de egentlige Haveroser. — 



Foruden de vilde Roser, deres Varieteter og Bastarder findes 

 der en uendelig Mængde Former, fremkaldte ved den Kultur, der 

 er helliget Rosen mere end nogen anden Prydplante; alle disse 

 Former har som Regel fyldte Blomster, d. v. s. de har et stort An- 

 tal Kronblade, som er opstaaede ved Omdannelse af Støvbladene. 

 De vigtigste Former er fremgaaede af nogle vilde Roser, saasom 

 Eddikerosen (R. gallica L.), Centifolierosen {R. centifoUa L.), 

 Maanedsrosen (R. indica L. var. semperflorens). Terosen (R. in- 

 dica L. var. fragrans) o. fl. Af den førstnævnte og enkelte andre 

 Arter fremstilles Rosenolie ved Destillation af den i Kronbladene 

 indeholdte æteriske Olie. 



De nyere Tiders mange Slyng- og Klatreroser, der bl. a. be- 

 nyttes som Espalier og udmærker sig ved deres mindre, men tal- 

 rige Blomster, skyldes oftest Krydsningsr mellem en japansk ned- 



